# Budapesti Közlekedési Zrt. (BKV)

### A Wikipédiából, a szabad lexikonból.

| Ez a szócikk vagy szakasz nem idézi a forrásokat, amelyek alapján készült. Az ezen a lapon látható jelölés 2007 februárjából származik.

A BKV Zrt. hivatalos logója

A Budapesti Közlekedési Zártkörűen Működő Részvénytársaság (BKV Zrt.) vagy egyszerűen BKV Budapest tömegközlekedését üzemeltető vállalkozás, mely a Fővárosi Önkormányzat 100%-os tulajdonában van.

## [szerkesztés] Integrált járműrendszer

A társaság 5 nagy ágazatot (autóbusz, villamos, metró, HÉV, trolibusz) működtet integrált rendszerben. Ezen túlmenően az elsősorban idegenforgalmi jelentőségű fogaskerekű vasutat, a libegőt, a siklót is üzemelteti, továbbá egy hajójáratot is a nyári időszakban (Boráros tér – Rómaifürdő). Budapest tömegközlekedése – több szempontból – is világviszonylatban egyedülálló, mint egyes vonalak járatsűrűség terén: a nagykörúti 4/6-os villamos Európa legforgalmasabb vonala, amelyet naponta mintegy 200 000-en vesznek igénybe.[1]

## [szerkesztés] A szolgáltatás igénybevételének feltételei

A közlekedési járművek érvényesített vonaljegy vagy érvényes bérlet birtokában használhatóak. Az utazási feltételek teljesítését jegyellenőrök ellenőrizhetik.

### [szerkesztés] Aktuális BKV jegyárak

A BKV díjainak meghatározása a Fővárosi önkormányzat hatáskörébe tarozik.

- Havibérlet 7350 Ft/hó
- Tanuló-, illetve nyugdíjas bérlet 2950 Ft/hó
- Vonaljegy 230 Ft/db
- Vonaljegy a járművezetőnél vásárolva 260 Ft/db
- 10 darabos gyűjtőjegy 2050 Ft/db
- 20 darabos gyűjtőjegy 3900 Ft/db
- Éves bérlet 80 850 Ft/db

Az érvényes jegy vagy bérlet nélküli utazás a BKV szabályzata szerint az utazási feltételek megszegésének minősül. Ez esetben az ellenőr az utast pótdíjfizetésre szólíthatja fel.

#### [szerkesztés] Aktuális BKV-pótdíjak

- Helyszínen fizetve 2500 Ft
- 30 napon belül, csekken fizetve 7500 Ft
- 30 napon túl fizetve 15 000 Ft
- Érvényes bérlet utólagos bemutatása esetén 750 Ft

## [szerkesztés] Statisztikák, adatok

Szállított utasok

A BKV Rt. 2004-ben 1,35 milliárd utast szállított járművein, ebből mintegy 41%-ot az autóbusz ágazat, 26%-ot a villamos, 22%-ot a metró, 5%-ot a HÉV és 6%-ot a trolibusz ágazat.

A hálózat hossza

A teljes hálózat hossza – 2005. szeptember 30-ai állapot szerint – 2626,8 km, amely az összes viszonylat hosszát magában foglalja.

Járművek száma

A társaság 212 autóbusz-, 35 villamos- (köztük 1 fogaskerekű), 14 trolibusz-, 3 metró- (földalatti) és 5 HÉV-vonalat üzemeltet.

Alkalmazottak száma

A társaság dolgozóinak száma 2004-ben 13 574 fő volt. Ebből szellemi: 2519 fő, tömegközlekedési járművezető 4649 fő, egyéb fizikai: 5511 fő, egyéb foglalkoztatott: 895 fő

Személyszállítással kapcsolatos bevételek

2004 ben a személyszállítással kapcsolatos bevétel 35 279 millió Ft volt.

### [szerkesztés] Átlagos veszteség

A BKV eddig felhalmozódott, (éves szinten halmozódó) hiánya 38 milliárd forintos.[forrás?]

## [szerkesztés] Lásd még

- Budapest tömegközlekedése
- Budapesti metró
- Fogaskerekű
- HÉV

## [szerkesztés] Forrás

- A BKV Zrt hivatalos oldala

## [szerkesztés] Külső hivatkozások

- A BKV Zrt hivatalos oldala
- Aktuális BKV jegyárak
- Városi és Elővárosi Közlekedési Egyesület
- Budapest tömegközlekedési térképe
- Budapest éjszakai BKV járatainak térképe
- Városi Közlekedés - a BKV lapja

| Ez a Budapestről szóló lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../b/u/d/Budapesti_K%C3%B6zleked%C3%A9si_Zrt._%28BKV%29_3c80.html"

Kategóriák: Az összes forráshivatkozásra váró lap | Forráshivatkozásra váró lapok 2007 februárjából | Forráshivatkozásra váró lapok 2007 januárjából | Csonkok (Budapest) | Csonkok 2005 szeptemberéből | Budapest közlekedése

##### Views

- Szócikk
- Vitalap
- Aktuális változat

##### Keresés

##### Más nyelveken

- Deutsch
- English
- Svenska